ดาวโจนส์ปิดลบ 34.44 จุด
ดัชนีดาวโจนส์ตลาดหุ้นนิวยอร์กลดลงปิดที่ระดับต่ำสุดในรอบประมาณหนึ่งเดือน  จากข่าวเจพี มอร์แกน ขาดทุนมหาศาล ด้าน น้ำมันดิบไนเม็กซ์ ปิดลดลง 95 เซนต์
12 พ.ค. 2555

ดัชนีดาวโจนส์ตลาดหุ้นนิวยอร์กลดลงปิดที่ระดับต่ำสุดในรอบประมาณหนึ่งเดือน  จากข่าวเจพี มอร์แกน ขาดทุนมหาศาล ด้าน น้ำมันดิบไนเม็กซ์ ปิดลดลง 95 เซนต์ 
ตลาดหุ้นสหรัฐปรับลดลง จากข่าวการลงทุนที่ผิดพลาดของ เจพีมอร์แกน เชส สถาบันการเงินชื่อดัง จนขาดทุนมหาศาลกว่า 2,000 ล้านดอลลาร์สหรัฐ 
ปิดการซื้อขายตลาดหุ้นสหรัฐ ข่าวการลงทุนที่ผิดพลาดของ เจพีมอร์แกน เชส จนขาดทุนมหาศาลกว่า 2,000 ล้านดอลลาร์สหรัฐ ทำให้นักลงทุนเทขายหุ้นอย่างหนักในช่วงแรกของการซื้อขาย โดยเฉพาะหุ้นกลุ่มสถาบันการเงิน ขณะที่ดัชนีราคาผู้บริโภค ซึ่งสะท้อนภาวะเงินเฟ้อในเดือนที่ผ่านมา ลดลง 0.2% และดัชนีความเชื่อมั่นผู้บริโภคในเดือนนี้ขยับขึ้น 1.4 จุด ไปอยู่ที่ระดับ 77.8 ช่วยให้ดัชนีไม่ติดลบมากนัก 
ด้านราคาน้ำมันดิบตลาดไนเม็กซ์ ลดลง 95 เซนต์ ไปปิดที่ระดับ 96.13 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ปิดที่ระดับ 12,820.60 จุด ลดลง 34.44 จุด แนสแดค ปิดที่ระดับ 2,933.82 จุด เพิ่มขึ้น 0.18 จุด และเอสแอนด์พี ปิดที่ระดับ 1,353.39 จุด ลดลง 4.60 จุด.